ବାଲେଶ୍ୱର, ନଭେମ୍ବର ୧୮(ଲୋକାଲ ୱାୟାର): ବାଲେଶ୍ୱର ଜିଲ୍ଲା ସୋରୋ ଥାନା ପୁଲିସ ଏକ ସୁନା ଲୁଟ ମାମଲାର ତଦନ୍ତ କରି ୫ ଜଣ ଅନ୍ତଃରାଜ୍ୟ ଡକାୟତଙ୍କୁ ଗିରଫ କରିବା ସହ ସେମାନଙ୍କ ଠାରୁ ୧୮ ଲକ୍ଷ ଟଙ୍କାର ଓ ଲୁଟ ସୁନା ଜବତ ହୋଇଥିବା କହିଛନ୍ତି ସ୍ଥାନୀୟ ଆଇଆଇସି ମଧୁମିତା ମହାନ୍ତି ।
ଗତ ୫ ତାରିଖରେ କେନ୍ଦୁଝର ଜିଲ୍ଲା ଆନନ୍ଦପୁରର ଜଣେ ସୁନା ବ୍ୟବସାୟୀ ବାଇକରେ ବାଲେଶ୍ୱରରୁ ଫେରୁଥିବା ବେଳେ ୧୬ ନମ୍ବର ଜାତୀୟ ରାଜପଥରେ ସୋରୋ ନିକଟ ବିଦୁ ଛକଠାରେ ୫ ଜଣ ଦୁର୍ବୃତ୍ତ ଦୁଇଟି ବାଇକରେ ଆସି ତାଙ୍କୁ ମାରଣାସ୍ତ୍ର ଦେଖାଇ ପ୍ରାୟ ୫ ଶହ ଗ୍ରାମ ସୁନା ଅଳଙ୍କାର ଲୁଟି ନେଇଥିଲେ ।
ଏହି ମାମଲାର ତଦନ୍ତସ୍ୱରୂପ ପୁଲିସ ଟିମ୍ ୪/୫ଟି ପଡ଼ୋଣୀ ଜିଲ୍ଲାରେ ଚଢ଼ାଉ କରି ୫ ଜଣ ଡାକୟତଙ୍କୁ ଗିରଫ କରିବାରେ ସଫଳ ହୋଇଛି ।
ଏମାନଙ୍କ ମଧ୍ୟୟରେ ଜଣେ ଇଞ୍ଜିନିୟରିଂ ପାଠ୍ୟକ୍ର୍ରମ ଶେଷ କରିଥିବା ଛାତ୍ର ମଧ୍ୟ ଅଛି । ସେ ଗ୍ୟାଙ୍ଗ ଲିଡର ଭାବେ କାମ କରୁଥିଲା ।
